**Votați români!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Votați români!

...

Duceți-vă la vot cu voie bună,

Și votați entuziast, cu spor,

Trezește-te la vot, nație română,

Apoi te culcă iar și somn ușor!

...

Votați pentru hoții și nedreptate,

Votați din nou, cum ați făcut mereu,

Treziți-vă din somnul cel de moarte

Ca să votați cât doarme Dumnezeu!

...

Votați români, nu pentru viitor,

Că viitorul vostru nu există,

Du-te și votează națiune tristă,

Apoi te culcă iar și somn ușor!

Votați-vă români pitecantropii,

Votați români că e democrație,

Dați-le voi dreptul la hoție

Apoi puteți să dați și ortul popii!